**SUSITARIMAS DĖL SUTARTIES NR. S-493 PAPILDOMŲ IR (AR)**

**NEATLIEKAMŲ DARBŲ Nr. 38**

2025-01-14

**AB „Via Lietuva“**, (buvęs pavadinimas – akcinė bendrovė Lietuvos automobilių kelių direkcija) atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**Jungtinės veiklos ūkio subjektų grupė, kurią sudaro UAB „Fegda“ ir UAB „Tilsta“** (atsakingas partneris – UAB „Fegda“) atstovaujama šį dokumentą pasirašančio įgalioto bendrovės darbuotojo (toliau - Rangovas),

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2023-05-18 Šalys sudarė pirkimo sutartį Nr. S-493 „Magistralinio kelio A5 Kaunas–Marijampolė–Suvalkai ruožo nuo 56,83 iki 72,50 km rekonstravimas“ (toliau – **Sutartis**);
2. Sutarties pagrindu Rangovas įsipareigojo atlikti darbus (toliau – **Darbai**), o Užsakovas – tinkamai ir laiku atsiskaityti;
3. Sutarties vykdymo metu, siekiant prailginti automobilių stovėjimo aikštelės aptarnaujančio pastato ilgaamžiškumą ir užtikrinti ženkliai didesnį atsparumą patalpų eksploatavimui bei anti-vandalinei veiklai, o taip pat palengvintų jo priežiūrą ir padidintų lankytojų komfortą, buvo nuspręsta atlikti papildomus darbus, įskaitant, bet neapsiribojant durų pakeitimą, vandens nugeležinimo filtrų montavimą, priemonių montavimą, skirtų žmonėms su negalia ar vidaus sienų apdailos apsaugos atlikimu, dėl ko dėl minėtų priežasčių atsirado poreikis atlikti papildomus darbus (detalizuoti **Priede Nr. 1**), kurių kaina sudaro 110.361,67 Eur be PVM;
4. Sutarties vykdymo metu, tikslinant automobilio stovėjimo aikštelės aptarnaujančio pastato projektinius sprendinius, atsirado poreikis neatliekamiems (atsisakomiems) darbams (detalizuoti **Priede Nr. 1**), kurių kaina sudaro 16.965,28 Eur be PVM;
5. Sutarties 144 p. Šalys susitarė dėl galimybės pakeisti Sutarties kainą dėl atsiradusių papildomų ir (ar) atsisakomų (neatliekamų) darbų;

Šalys, remdamosi Sutarties XII skyriaus nuostatomis, sudaro šį susitarimą Nr. 38 dėl papildomų ir neatliekamų darbų (toliau – **Susitarimas**), kuriuo susitaria dėl toliau nurodomų sąlygų:

1. Šalys susitaria dėl papildomų darbų atlikimo ir jų apmokėjimo:
   1. viso papildomų darbų kaina su PVM yra 133.537,62 Eur (vienas šimtas trisdešimt trys tūkstančiai penki šimtai trisdešimt septyni eurai, 62 ct).
   2. papildomų darbų kaina be PVM yra 110.361,67 (vienas šimtas dešimt tūkstančių trys šimtai šešiasdešimt vienas euras, 67 ct).
   3. 21 proc. PVM yra 23.175,95 Eur (dvidešimt trys tūkstančiai vienas šimtas septyniasdešimt penki eurai, 95 ct).
2. Šalys susitaria dėl neatliekamų (atsisakomų) darbų kainos:
   1. viso neatliekamų darbų kaina su PVM yra 20.527,99 Eur (dvidešimt tūkstančių penki šimtai dvidešimt septyni eurai, 99 ct).
   2. neatliekamų darbų kaina be PVM yra 16.965,28 Eur (šešiolika tūkstančių devyni šimtai šešiasdešimt penki eurai, 28 ct).
   3. 21 proc. PVM yra 3.562,71 Eur (trys tūkstančiai penki šimtai šešiasdešimt du eurai, 71 ct).
3. Šalys susitaria dėl bendros keičiamos darbų vertės (kainos):
   1. viso papildomų ir neatliekamų darbų vertė (kaina) su PVM yra 113.009,63 Eur (vienas šimtas trylika tūkstančių devyni eurai, 63 ct).
   2. papildomų ir neatliekamų darbų vertė (kaina) be PVM yra 93.396,39 Eur (devyniasdešimt trys tūkstančiai trys šimtai devyniasdešimt šeši eurai, 39 ct).
   3. 21 proc. PVM yra 19.613,24 Eur (devyniolika tūkstančių šeši šimtai trylika eurų, 24 ct).
4. Dėl aukščiau šiame Susitarime nurodytų sąlygų Sutarties 12 punkte numatyta Sutarties kaina padidėja toliau nurodyta suma: 113.009,63 Eur (su PVM). Galutinė Sutarties kaina yra*: 224.649.439,94 Eur* (su PVM).
5. Šalys susitaria, kad dėl papildomų darbų nėra suteikiamas papildomas darbų atliko terminas.
6. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
7. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
8. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
9. Susitarimas yra neatskiriama ir sudėtinė Sutarties dalis.
10. Susitarimo priedai:
    1. Priedas Nr. 1 – Darbų pakeitimas Nr. 37.

|  |  |
| --- | --- |
| UŽSAKOVAS  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  Telefonas (8 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | RANGOVAS  **UAB „Fegda“**  Geologų g. 12, LT-02190 Vilnius  Įmonės kodas 110801759    El. p. vilnius@fegda.lt  A.s. LT27 2150 0510 0001 1527OP Corporate Bank plc Lietuvos filialas  Dokumentą pasirašantis įgaliotas bendrovės darbuotojas |
|  |  |
|  |  |